# **GARGŽDŲ LOPŠELIS-DARŽELIS ,,ĄŽUOLIUKAS“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AIŠKINAMASIS RAŠTAS**

**I SKYRIUS**

**BENDROJI DALIS**

Klaipėdos r. Gargždų lopšelis-darželis ,,Ąžuoliukas“ (toliau – Įstaiga) yra biudžetinė įstaiga, finansuojama iš Klaipėdos rajono savivaldybės ir Lietuvos Respublikos valstybės biudžeto, kodas 191789542.

Adresas: Žemaitės g. 23, Gargždai LT- 96125, Klaipėdos r.

Steigėjas ir kontroliuojantis subjektas yra Klaipėdos rajono savivaldybė.

Įstaiga atlieka įstatymų ir kitų teisės aktų jai pavestas funkcijas: ikimokyklinio ir priešmokyklinio ugdymo programos įgyvendinimas ir tinkamos ugdymo aplinkos užtikrinimas ir įgyvendina šiose srityse valstybės politiką.

Įstaiga yra atskiras juridinis vienetas, turintis herbinį antspaudą bei atsiskaitomąją sąskaitą „Luminor“ banke. Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2019 metų gruodžio 31 dienos duomenis.

Kontroliuojamų ir (arba) asocijuotų subjektų bei filialų ar kitų struktūrinių padalinių Įstaiga neturi.

Įstaigos ataskaitinio laikotarpio vidutinis sąrašinis darbuotojų skaičius - 60 darbuotojų. Įstaigos ataskaitinio laikotarpio pabaigoje patvirtinti 57,7 etatai, t.sk. 25,15 pedagogų etatų.

**II SKYRIUS**

**APSKAITOS POLITIKA**

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, kuri pakeista ir patvirtintą direktoriaus 2018 m. balandžio 06 d. įsakymu Nr. V1-19 „Dėl buhalterinės apskaitos vadovo patvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama buhalterines apskaitos programa „Finas”, “Finalga” ir “Finnet”, kurios pritaikytos apskaitai tvarkyti pagal VSAFAS reikalavimus.

Apskaitos duomenys detalizuojami pagal šiuos požymius:

1. valstybės funkciją;
2. programą;
3. lėšų šaltinį;

4.valstybės biudžeto išlaidų ir pajamų ekonominės klasifikacijos straipsnį.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, atsargumo, neutralumo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

Visos ūkinės operacijos ir įvykiai apskaitoje registruojami eurais ir centais, apvalinant iki šimtųjų euro dalių (dviejų skaitmenų po kablelio).

### Nematerialusis turtas

Nematerialusis turtas pripažįstamas ir registruojamas apskaitoje, jei jis atitinka nematerialiojo turto apibrėžimą ir visus nematerialiojo turto pripažinimo kriterijus, pateiktus 13-ajame VSAFAS „Nematerialusis turtas“.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Likvidacinė vertė – 0,29 Eur.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline 0,29 Eur verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Nematerialiojo turto naudingo tarnavimo laikas, nustatytas atsižvelgiant į sutartis ar kitas juridines teises, neturi būti ilgesnis už juridinių teisių galiojimo laikotarpį. Kitam nematerialiajam turtui įstaiga taiko nematerialiojo turto amortizacijos normatyvus, patvirtintus įstaigos vadovo nustatyta tvarka:

|  |  |  |
| --- | --- | --- |
| Eil. Nr. | Turto grupės | Turto amortizacijos normatyvas (metai) |
| 1. | Programinė įranga, jos licencijos ir techninė dokumentacija | 2 |
| 2. | Patentai, išradimai, licencijos, įsigytos kitos teisės | 5 |
| 3. | Kitas nematerialusis turtas | 5 |
| 4. | Prestižas | 5 |

### Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto apibrėžtį ir visus jo pripažinimo kriterijus, pateiktus 12-ajame VSAFAS „Ilgalaikis materialusis turtas“.

Ilgalaikis materialusis turtasapskaitoje registruojamas įsigijimo arba pasigaminimo savikaina, jei jo vertė yra ne mažesnė nei Lietuvos Respublikos Vyriausybės nustatyta vertė (šis kriterijus netaikomas nekilnojamajam turtui, kilnojamosioms kultūros vertybėms ir transporto priemonėms, šaunamiesiems ginklams), įstaigos veikloje tarnaus ilgiau nei vienerius metus, pagrįstai tikėtina, kad būsimaisiais laikotarpiais iš turto gaus ekonominės naudos, galima patikimai nustatyti turto įsigijimo ar pasigaminimo savikainą, įstaiga turi teisę tuo turtu disponuoti. Turto pripažinimo kriterijai gali būti keičiami tik pasikeitus teisės aktams reglamentuojantiems šiuos kriterijus.

Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0,29 Eur.

Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Turto likvidacinė vertė kiekvienai grupei yra nustatoma įstaigos vadovo įsakymu. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Nusidėvėjimas yra neskaičiuojamas nenaudojamam ilgalaikiam turtui.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline 0,29 Eur verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno 0,29 Eur verte.

Minimali vertė, nuo kurios turtas pripažįstamas ilgalaikiu materialiuoju turtu, nustato Vyriausybė. Ilgalaikis materialusis turtas registruojamas ir apskaita tvarkoma pagal turto vienetus. Ilgalaikio materialiojo ir nematerialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal nusidėvėjimo normatyvus, patvirtintus Klaipėdos rajono savivaldybės administracijos direktorius įsakymu Nr. AV-1267 (2009/11/04).

Nustatytos šios materialiojo turto grupės ir turto nusidėvėjimo normatyvai:

|  |  |  |
| --- | --- | --- |
| Eil. Nr. | Turto grupės | Turto nusidėvėjimo normatyvas (metai) |
| 1. | Negyvenamieji pastatai (sienos 2,5 ir daugiau plytų storio, gelžbetoniniai) | 80 |
| 2. | Negyvenamieji pastatai (mediniai) | 40 |
| 3. | Infrastruktūros statiniai (betoniniai, gelžbetoniniai, akmens) | 60 |
| 4. | Kiti infrastruktūros statiniai | 20 |
| 5. | Gamybos mašinos ir įrengimai | 10 |
| 6. | Kitos mašinos ir įrenginiai | 15/5 |
| 7. | Filmavimo, fotografavimo, mobiliojo telefono ryšio įrenginiai | 3/2 |
| 8. | Baldai | 8 |
| 9. | Kompiuteriai ir jų įranga | 4 |
| 10. | Kita biuro įranga | 8/4 |
| 11. | Scenos meno priemonės | 10 |
| 12. | Muzikos instrumentai | 24 |
| 13. | Kitas ilgalaikis materialusis turtas | 5 |

Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

### Atsargos

Atsargos pripažįstamos ir registruojamos apskaitoje, jei jos atitinka atsargų apibrėžimą, pateiktą 8-ajame VSAFAS „Atsargos“. Atsargos (medžiagos, žaliavos, ūkinis inventorius ir strateginės ir neliečiamosios atsargos, kurios apskaitoje registruojamos įsigijimo ar pasigaminimo savikaina) apskaitoje registruojamos pagal atsargų įsigijimo dokumentus. Nemokamai gautos atsargos apskaitoje registruojamos grynąja realizavimo verte.

Atsargos, sunaudotos veikloje, nurašomos įvertinus „pirmas gautas – pirmas išduotas“ (FIFO) metodu (daroma prielaida, kad pirmiausia naudojamos pirmiausia įsigytos atsargos) arba taikant konkrečių kainų būdą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Atsarginės dalys (atsarginės dalys, skirtos remontuoti arba pakeisti susidėvėjusioms mašinų įrenginių (kompiuterių ir kt.), ūkinės medžiagos ir raštinės reikmenys bei remontui skirtos medžiagos, jei jos neskirtos atsargoms sudaryti ir yra įsigytos suvartojimui, nurašomos iškart į sąnaudas.

Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita turi būti tvarkoma nebalansinėse sąskaitose. Apskaitos nebalansinėse sąskaitose reikalavimai yra nustatyti Atsargų apskaitos tvarkos apraše. Naudojamo inventoriaus apskaita tvarkoma nebalansinėse sąskaitose kiekine ir vertine išraiška.

Finansinis turtas

Finansinis turtas apskaitoje pripažįstamas tik tada, kai yra įvykdomos visos sąlygos, nustatytos 17-ajame VSAFAS „Finansinis turtas ir finansiniai įsipareigojimai”. “. Finansinis turtas pirminio pripažinimo metu į apskaitą yra įtraukiamas pagal įsigijimo savikainą.

**Gautinos sumos**

Gautinos sumos apskaitoje turi būti registruojamos tada, kai įstaiga įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Registruojamos gautinos sumos turi būti įvertintos įsigijimo savikaina.

Ilgalaikės gautinos sumos (gautinos sumos už parduotą turtą, suteiktas paslaugas, jei atsiskaitymo terminas yra ilgesnis nei 12 mėn.) registruojamos apskaitoje įsigijimo savikaina. Ataskaitinio laikotarpio pabaigoje ilgalaikė gautina suma įvertinama amortizuota savikaina, atėmus nuvertėjimo nuostolius. Kartu apskaičiuojama gautinų sumų dalis, kuri bus gauta per kitus 12 mėnesių nuo paskutinės ateinančio ketvirčio dienos, ir ši dalis registruojama kaip ilgalaikių gautinų sumų einamųjų metų dalis.

## Pinigai ir pinigų ekvivalentai

Pinigus sudaro pinigai banko sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai nežymi.

### Finansavimo sumos

Finansavimo sumos pripažįstamos ir registruojamos apskaitoje, jei atitinka 20-ojo VSAFAS „Finansavimo sumos“ pateiktą sąvoką ir kriterijus.

Finansavimo sumos – įstaigos iš valstybės arba Savivaldybės biudžeto, kitų išteklių fondų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas įstaigos tikslams ir programoms įgyvendinti. Finansavimo sumos apima ir įstaigos gautus arba gautinus pinigus, ir kitą turtą pavedimams vykdyti, kitas lėšas įstaigos išlaidoms dengti ir paramos būdu gautą turtą.

Įstaigos gautos (gautinos) finansavimo sumos pagal paskirtį skirstomos į:

* finansavimo sumas nepiniginiam turtui įsigyti;
* finansavimo sumas kitoms išlaidoms kompensuoti.

Finansavimo sumos nepiniginiam turtui yra gaunamos kaip nemokamai gautas ilgalaikis arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms (negautoms pajamoms) kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Gautos ir perduotos kitiems viešojo sektoriaus subjektams finansavimo sumos, įstaigos sąnaudomis nepripažįstamos. Perdavus finansavimo sumas kitiems subjektams, mažinamos gautos finansavimo sumos.

Įstaigos apskaitoje finansavimo sąnaudomis perduotos sumos pripažįstamos tik tuomet, kai kitiems viešojo sektoriaus subjektams yra perduodamos savo uždirbtų pajamų lėšos.

Finansavimo pajamomis pripažįstamos tos sumos, kurios yra skirtos einamąjį laikotarpį patirtoms sąnaudoms finansuoti.

Siekdamas užtikrinti pajamų ir sąnaudų palyginimą, įstaiga padariusi sąnaudų, kurios vėlesniais ataskaitiniais laikotarpiais turi būti kompensuotos, padarytų sąnaudų sumos dydžiu registruoja sukauptas gautinas sumas (sukauptas finansavimo pajamas) ir finansavimo pajamas ir apie tai pateikia pažymą finansavimo sumų davėjui, kuris kitą ataskaitinį laikotarpį suteiks (perduos) finansavimo sumas toms sąnaudoms kompensuoti.

### Finansiniai įsipareigojimai ir atidėjiniai

Įsipareigojimai apskaitoje pripažįstami tik tada, kai yra įvykdomos visos sąlygos, nustatytos įsipareigojimui atsirasti ir lopšelis-darželis prisiima įsipareigojimą sumokėti pinigus ar atsiskaityti kitu finansiniu turtu pagal 17-ąjį VSAFAS „Finansinis turtas ir finansiniai įsipareigojimai“, 18-ąjį VSAFAS „Atidėjiniai“, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“ ir 19-ojo VSAFAS „Nuoma, finansinė nuoma (lizingas) ir kitos turto perdavimo sutartys“ nuostatas. Finansinius įsipareigojimus pripažįsta įsigijimo savikaina. Vėliau šie įsipareigojimai įvertinami: susiję su rinkos kainomis – tikrąja verte; iš suteiktų garantijų kilę finansiniai įsipareigojimai – tikrąja verte; kiti ilgalaikiai finansiniai įsipareigojimai – amortizuota savikaina; kiti trumpalaikiai finansiniai įsipareigojimai – įsigijimo savikaina. Mokėtinų sumų apskaita tvarkoma pildant atitinkamą duomenų registrą pagal kiekvieną gavėją (tiekėją).

Atidėjiniai pripažįstami ir registruojami apskaitoje tada ir tik tada, kai dėl įvykio praeityje įstaiga turi dabartinę teisinę prievolę ar neatšaukiamą pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta (pvz., jei įstaigai iškeltas ieškinys ir 90% tikėtina, kad įstaiga privalės sumokėti ieškovui priteistą sumą, turi būti suformuotas atidėjinys, lygus tikėtinai sumokėti sumai). Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

**Pajamos**

Pajamos pripažįstamos pagal kaupimo principą, vadovaujantis 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, būtina nurodyti, kokios valstybės funkcijos ir kurios programos ir priemonės vykdymui buvo pripažintos finansavimo pajamos, panaudojant detalizuojančius požymius.

Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai įstaiga gali patikimai įvertinti su pajamų uždirbimu susijusias sąnaudas. Pardavimų ir paslaugų pajamos registruojamos, atėmus suteiktas nuolaidas.

Pajamomis laikoma tik pačios įstaigos gaunama ekonominė nauda. Pajamomis nepripažįstamos trečiųjų asmenų vardu surinktos sumos, kadangi tai nėra įstaigos gaunama ekonominė nauda. Jei įstaiga yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, tokios sumos ar jų dalis nėra įstaigos pajamos ir apskaitoje registruojamos pervestinos pajamų sumos bei mokėtinos sumos.

Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos viešosios paslaugos, atliekami darbai ar parduodamos prekės ar kt., nepriklausomai nuo pinigų gavimo momento.

Pajamos yra klasifikuojamos į finansavimo pajamas, pagrindinės veiklos kitas pajamas, kitas pajamas, investicinės - finansinės veiklos pajamas.

Pagrindinės veiklos kitos pajamos, tai valgyklos pajamos iš maisto produktų pardavimo, pajamos už vaikų išlaikymą, gaunami alimentai, stipendijos, našlaičių pensijos globos grupės vaikų išlaikymui. Pajamos gautos iš veiklos, kuri pagal nuostatus nepriskirtina pagrindinei veiklai, priskiriamos kitos veiklos pajamoms.

**Sąnaudos**

Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą.

Apskaitoje tarnautojams ar darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą per metus – paskutinę metų dieną.

## Sandoriai užsienio valiuta

Sandorių užsienio valiuta apskaitos principai nustatyti 21-ajame VSAFAS „Sandoriai užsienio valiuta“.

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

Valiutinių straipsnių likučiai perkainojami pagal ataskaitinio laikotarpio pabaigos Lietuvos banko skelbiamą Lietuvos Respublikos piniginio vieneto ir užsienio valiutos santykį.

**Turto nuvertėjimas**

Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas”.

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, įstaiga nustato, ar yra turto nuvertėjimo požymių. Jeigu yra vidinių ar išorinių nuvertėjimo požymių, yra nustatoma turto atsiperkamoji vertė ir palyginama su turto balansine verte. Turto nuvertėjimui įvertinti yra sudaroma speciali komisija.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę bei ta pačia suma registruojant ataskaitinio laikotarpio pagrindinės arba kitos veiklos sąnaudas.

Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atstatoma anksčiau pripažinta turto nuvertėjimo suma, turto balansinė vertė po nuvertėjimo atstatymo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

**Po ataskaitiniai įvykiai**

Po ataskaitinių įvykių apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir po ataskaitiniai įvykiai“.

Po ataskaitinis ūkinis įvykis – ūkinis įvykis per laikotarpį nuo paskutinės ataskaitinio laikotarpio dienos iki finansinių ataskaitų paskutinio pateikimo teisės aktų nustatytam viešojo sektoriaus subjektui dienos arba iki finansinių ataskaitų rinkinio sudarymo dienos, jei finansinių ataskaitų rinkinys teisės aktų nustatytam viešojo sektoriaus subjektui neteikiamas.

Atsižvelgiant į po ataskaitinių ūkinių įvykių poveikį viešojo sektoriaus subjekto ataskaitinio laikotarpio finansinei būklei, veiklos rezultatams ir pinigų srautams, viešojo sektoriaus subjekto ataskaitinio laikotarpio finansinės ataskaitos turi būti koreguojamos arba ne.

Siekiant nustatyti, kurie ūkiniai įvykiai, įvykę pasibaigus ataskaitiniam laikotarpiui, turi būti vertinami, finansinėse ataskaitose turi būti nurodyta paskutinė ataskaitinio laikotarpio diena ir finansinių ataskaitų pateikimo teisės aktų nustatytam viešojo sektoriaus subjektui diena.

### Tarpusavio užskaitos ir palyginamieji skaičiai

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

**Informacijos pagal segmentus pateikimas**

Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Segmentai“.

Apskaita tvarkoma pagal segmentus. Segmentai – VSS veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją.

Įstaiga skiria šiuos segmentus: *Švietimas*, *Socialinė apsauga*.

Apie kiekvieną segmentą atskleidžiama tokia informacija: segmento pagrindinės veiklos sąnaudos; segmento pagrindinės veiklos pinigų srautai.

Turto, įsipareigojimų ir finansavimo sumų apskaitą pagal segmentus tvarko taip, kad galėtų teisingai užregistruoti pagal segmentus pagrindinės veiklos sąnaudas ir pagrindinės veiklos pinigų srautus.

## Apskaitos politikos keitimas

Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Pasirinktą Apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

Įstaiga pasirenka ir taiko Apskaitos politiką remdamiesi nuostatomis, pateiktomis 1-ajame VSAFAS „Finansinių ataskaitų rinkinio pateikimas“. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas Apskaitos politikos keitimu.

Apskaitos politika keičiama dėl VSAFAS pasikeitimo arba jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja Apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį Apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma Apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nėra koreguojama.

## Apskaitinių įverčių keitimas

Apskaitinių įverčių keitimo principai ir taisyklės nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių.

Apskaitinių įverčių pasikeitimams įvertinti yra sudaromos atitinkamos komisijos, kurios yra atsakingos už tinkamą aplinkybių ir informacijos, lemiančios apskaitinį įvertinimą, bei poveikio nustatymą ir parodymą finansinėse ataskaitose.

Apskaitinio įverčio pasikeitimo poveikis nustatant grynąjį perviršį ar deficitą priskiriamas:

laikotarpiui, kada įvyko pasikeitimas, jei jis turi įtakos tik tam laikotarpiui;

laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.

Apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

Nusidėvėjimas skaičiuojamas tiesioginiu metodu, o apskaitiniu įverčiu laikoma įstaigos pasirinkta apskaičiavimo taisyklė, konkretūs įstaigos vadovo įsakymu patvirtinti pvz. turto nusidėvėjimo (amortizacijos) normatyvai, kuro sunaudojimo normos, ūkinio inventoriaus tarnavimo ekonominiai normatyvai.

## Apskaitos klaidų taisymas

Apskaitos klaidų taisymo taisyklės nustatytos 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 proc. per finansinius metus gautų finansavimo sumų vertės.

Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:

jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;

jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t. y. nekoreguojama. Su esminės klaidos taisymu susijusi informacija pateikiama aiškinamajame rašte.

**III SKYRIUS**

**PASTABOS**

**3.1. Nematerialiojo turto balansinės vertės pasikeitimas per ataskaitinį laikotarpį.**

Informacija apie nematerialiojo turto balansinės vertės pasikeitimą per ataskaitinį laikotarpį yra pateikta **P3 priede**.

2019 m. gruodžio 31 d. visiškai amortizuoto, tačiau vis dar naudojamo įstaigos veikloje nematerialiojo turto įsigijimo ar pasigaminimo savikaina yra 868,86 Eur.

**3.2. Ilgalaikio materialiojo turto balansinės vertės pasikeitimas per ataskaitinį laikotarpį.**

Ilgalaikio materialiojo turto balansinės vertės pasikeitimo per ataskaitinį laikotarpį lentelė yra pateikta **P4 priede.**

2019 m. gruodžio 31 d. visiškai nudėvėto, tačiau vis dar naudojamo įstaigos veikloje materialaus ilgalaikio turto įsigijimo ar pasigaminimo savikaina yra 25264,51 Eur, iš jų:

infrastruktūros statiniai – 7334,91 Eur;

kitos mašinos ir įrengimai – 11277,50 Eur;

baldai – 1484,28 Eur;

kompiuterinė įranga – 5167,82 Eur.

Pagal panaudos sutartis, patikėjimo teise valdomo ilgalaikio materialiojo turto nebalansinėje sąskaitoje įstaiga ataskaitinio laikotarpio pabaigoje neturėjo.

Per ataskaitinį laikotarpį įstaiga materialiojo turto neįsigijo.

**3.3. Atsargų vertės pasikeitimas per ataskaitinį laikotarpį.**

Informacija apie atsargų vertės pasikeitimą per ataskaitinį laikotarpį pagal atsargų grupes pateikta **P8 priede**. Smulkesnė informacija medžiagų, žaliavų ir ūkinio inventoriaus judėjimą pateikiame šioje lentelėje:

|  |  |  |  |  |  |
| --- | --- | --- | --- | --- | --- |
|  | Atsargų pavadinimas | Likutis metų pradžioje | Įsigyta | Sunaudota | Likutis metų pabaigoje |
| 1. | Ūkinių medžiagų ir raštinės reikmenų įsigijimo savikaina | 2928,46 | 12758,14 | 12548,85 | 3137,75 |
| 2. | Kuro, degalų, tepalų įsigijimo savikaina (Žoliapjovei) |  | 39,60 | 39,60 |  |
| 3. | Maisto prekės | 2496,80 | 58050,73 | 58057,92 | 2489,61 |
| 4. | Medikamentai |  | 65,03 | 65,03 |  |
| 5. | Ūkinio inventoriaus įsigijimo savikaina |  | 12620,20 | 12620,20 |  |
|  | **IŠ VISO:** | **5425,26** | **83533,70** | **83331,60** | **5627,36** |

* 1. **Informacija apie išankstinius mokėjimus.**

Informacija apie išankstinius mokėjimus pateikta **P9 priede**.

Kitas ateinančių laikotarpių sąnaudas sudaro išankstiniai apmokėjimai tiekėjams: AB ,,Energijos skirstymo operatorius“ – 35,01 Eur už elektros energiją ir AB ,,Klaipėdos energija“ – 317,62 Eur už šilumos tiekimą.

* 1. **Informacija apie per vienerius metus gautinas sumas.**

Informacija apie per vienerius metus gautinas sumas pateikta **P10 priede**. Sukauptas gautinas sumas iš biudžeto sudaro:

|  |  |  |
| --- | --- | --- |
| Eil. Nr. | Sukauptos gautinos sumos iš biudžeto | Paskutinė ataskaitinio laikotarpio diena (Eur) |
| 1. | Sukauptas atostogų rezervas | 55938,95 |
|  | iš jų socialinio draudimo įmokos | 817,29 |
| 2. | Kitoms išlaidoms | 9,24 |
|  | **IŠ VISO:** | **55948,19** |

Sukauptos gautinos sumos iš biudžeto kitoms išlaidoms sudaro 9,24 Eur, iš jų ryšiams 1,36 Eur, vandentiekiui ir kanalizacijai 7,88 Eur.

Kitos gautinos sumos už suteiktas paslaugas 6697,12 Eur, tai tėvų įnašai už ugdymą 2705,79 Eur ir maitinimą 3991,33 Eur.

**3.6. Informacija apie pinigus ir pinigų ekvivalentus.**

Informacija apie pinigus ir pinigų ekvivalentus pateikta **P11 priede**.

2019 m. gruodžio 31 d. įstaigos banko sąskaitoje (LT194010040200040133) likutis 3893,38 Eur, tai GPM 2 proc. nepanaudotas likutis.

**3.7. Finansavimo sumos pagal šaltinį, tikslinę paskirtį ir jų pokyčius per ataskaitinį laikotarpį.**

Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta **P12 priede**.

**3.8. Informacija apie kai kurias trumpalaikes mokėtinas sumas.**

Informacija apie trumpalaikės mokėtinas sumas tiekėjams, sukauptas mokėtinas sumas ir kitus trumpalaikius įsipareigojimus pateikta **P17 priede**. Pagrindiniai kreditoriai pateikti lentelėje:

|  |  |  |
| --- | --- | --- |
| Eil. Nr. | Tiekėjo pavadinimas ir už ką susidarė įsiskolinimas | Paskutinė ataskaitinio laikotarpio diena (Eur) |
| 1. | Telia Lietuva AB | 1,36 |
| 2. | AB ,,Klaipėdos vanduo“ | 7,88 |
|  | **IŠ VISO:** | **9,24** |

**3.9. Pagrindinė veiklos kitos pajamos.**

Informacija apie kitas pagrindinės veiklos pajamas ir kitas pajamas pateikta **P21 priede**.

Pagrindinės veiklos kitas pajamas sudaro: pajamos už vaikų mitybą – 57235,00 Eur, gautos pajamos už vaikų išlaikymą ikimokyklinėse grupėje – 23215,50 Eur ir darbuotojų mitybą – 707,02 Eur.

Pagrindinės veiklos kitos pajamos lyginant su 2018 m. sumažėjo 2,4%.

**3.10. Sąnaudos.**

Darbo užmokesčio ir socialinio draudimo sąnaudos. Darbo užmokesčio sąnaudos, palyginus su 2018 metais, padidėjo 17,4%, nes padidėjo minimalus darbo užmokestis, didėjo mokytojų atlyginimai ir didėjo atlyginimai dėl kintamosios dalies taikymo.

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2018 m. | 2019 m. |
| 1. | Darbo užmokesčio | 419063,79 | 617340,39 |
| 1.1. | iš jų išeitinių išmokų | 0 | 0 |
| 1.2. | ligos pašalpų | 2500,31 | 2857,20 |
| 2. | Socialinio draudimo sąnaudos nuo darbo užmokesčio | 114546,59 | 9398,55 |
| 2.1. | iš jų nuo išeitinių išmokų | 0 | 0 |
|  | **IŠ VISO:** | **533610,38** | **626738,94** |

Bendros komunalinių paslaugų ir ryšių sąnaudos sumažėjo 9,6%. Praėjusio laikotarpio komunalinių paslaugų ir ryšių sąnaudas sudaro:

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2018 m. | 2019 m. |
| 1. | Šildymo | 14347,13 | 12458,88 |
| 2. | Elektros energijos | 5959,23 | 6235,61 |
| 3. | Vandentiekio ir kanalizacijos | 3261,38 | 3435,51 |
| 4. | Ryšių paslaugų | 863,16 | 855,47 |
| 5. | Kitų komunalinių paslaugų | 1354,97 | 541,81 |
|  | **IŠ VISO:** | **25785,87** | **23527,28** |

Kvalifikacijos kėlimo išlaidos padidėjo 33%

Sunaudotų atsargų savikaina, palyginus su 2018 m. sumažėjo 8,3%.

Kitų paslaugų sąnaudos padidėjo 16%.

**3.11. Nuoma.**

Įstaiga patalpų nenuomoja.

**3.12. Informacija apie gautą finansinę ir nefinansinę paramą.**

Per 2019 metus gauta parama:

|  |  |  |  |  |  |
| --- | --- | --- | --- | --- | --- |
|  | Atsargų pavadinimas | Likutis metų pradžioje | Gauta lėšų | Panaudotos lėšos | Likutis metų pabaigoje |
| 1. | Valstybinė mokesčių inspekcija GPM 2 proc. | 1814,32 | 2088,95 | 9,89 | 3893,38 |
| 2. | „Švieskime vaikus“ Labdaros ir paramos fondas (16 vnt. knygų ) | - | 13,76 | 13,76 | - |
| 3. | VšĮ „Verslas ar menas“ (6 knygos) | - | 125,00 | 125,00 | - |
| 4. | Lietuvos masinio futbolo asociacija (Prizai) | - | 31,00 | 31,00 | - |
|  | **IŠ VISO:** | **1814,32** | **2258,71** | **179,65** | **3893,38** |

**3.13. Informacija apie įsipareigojimų dalį nacionaline ir užsienio valiutomis.**

Informacija apie įsipareigojimų dalį nacionaline ir užsienio valiutomis yra pateikta **P24 priede.**

**3.14. Informacija pagal veiklos segmentus.**

Informacija pagal veiklos segmentus pateikta **P2 priede**. Pagrindiniai veiklos sąnaudų segmentai - švietimas ir socialinė apsauga. Socialinės apsaugos išlaidoms priskiriama nemokamas vaikų maitinimas priešmokyklinėje grupėje.

Direktorė Elena Ačienė

Rima Rusteikienė,(8-46) 452287